In Inglståd håd seit am Mittloita a jidische Gmoa existiert, wo scho in da zwoaten Häiftn vom 13. Jåhrhundert schriftlich erwähnt werd.[4] Des jidische Wohngebiet mit Synagoge wår im Sidn vo da Oidståd im Bereich da heitign Schutter- und Spitalstraß. Judnvafoigunga worn z Inglståd in de Jåhr 1348 und 1450, wobei si zwischn de Vertreibungen wieda mehrare jidische Familien in da Ståd ogsiedlt håm. Nåch da Vertreibung vo 1450 kriang jidische Leit erst ab 1861 wieda des Recht, si in Inglståd niederzulassn. Bis 1933 steigt de Zahl vo de Gmoamitgliada auf 100 und es is in am Hinterhof an da Theresienstraß erneut a Synagoge eigricht woan. Duach de Repressalien in da Zeit vom Nationalsozialismus und insbesondere dem Novemberpogrom 1938 verlaßn alle Angehörigen vo da jidischen Gmoa de Ståd oda san vertriem. Nåch 1945 san nur wenige vo de jidischn Inglstädter zruckkema und so hod de wieda ereffnete Synagoge 1952 wieda gschlossn wean miassn. 1968 ham 16 jidische Leit in Inglståd glebt. An de jidischen Opfer vom Nationalsozialismus erinnern de wo im Stådgebiet und vor oim im Luitpoldpark aufgstellten blauen Stelen.